
На основу члана 54. став 13. тачка 1., 63. став 3. и члана 20. Закона о јавним набавкама („Службени гласник РС“ број 124/2012, 14/2015 и 68/2015) комисија Наручиоца образована решењем број: 002/10-02-404/2018-01 од 09.07.2018.године, даје следеће

ДОДАТНЕ ИНФОРМАЦИЈЕ ИЛИ ПОЈАШЊЕЊА КОНКУРСНЕ ДОКУМЕНТАЦИЈЕ, ЈН БРОЈ 10/2018

На Захтев за додатним информацијама или појашњењима конкурсне документације, ЈН број 10/2018  од 03.08.2018. године:
Поштовани,
достављамо вам захтев за додатним информацијама и појашњењима конкурсне документације, као и за отклањање неправилности које садржи Конкурсна документација за јавну набавку радова БРОЈ: 10/2018 ДОГРАДЊА И РЕКОНСТРУКЦИЈА КОТЛАРНИЦЕ НА БИОМАСУ-ПЕЛЕТ У СКЛОПУ ОБЈЕКТА 12.
Дана 23.07.2018. године на Порталу јавних набавки објавили сте Додатне информације конкурсне документације у оквиру којих сте на захтев за отклањање неправилности и незакoнитости у погледу начина одређивања додатних услова, и то пословни и кадровски капацитет, одговорили негативно, доносно изнели сте став да је Комисија сачинила конкурсну документацију у складу са чланом 76. и чланом 77. став 2. тачка 2. Закона о јавним набавкама, водећи  рачуна о предмету јавне набавке.
У вези са наведеним, поново Вам указујемо на предметне неправилности и захтевамо да извршите измене и допуне конкурсне документације којима ћете отклонити исте:
1. У оквиру кадровског капацитета, између осталог сте тражили:
           Да понуђач има најмање једно запослено или по другом основу ангажовано лице које поседује сертификат за гасно пламено заваривање означен бројем 311- доставити уговор са лицем и сертификат
           Да понуђач има најмање једно запослено или по другом основу ангажовано лице које поседује сертификат за РЕЛ заваривање означен бројем 111- доставити  уговор са лицем и сертификат, детаљним увидом у конкурсну документацију сматрамо да није неопходно да понуђач поседује обе методе заваривања већ да је довољно да понуђач поседује само једну од поменуте две методе. Гасно пламено заваривање може да покрије све предвиђено пројектом и предмером. РЕЛ заваривање или ручно електролучно заваривање се користи искључиво у металобраварској индрустрији и нема никакве везе са инсталацијом котларнице на био масу, због самог техничког својства поменутог вара, он се никада не користи у изради котларнице.
2. У оквиру пословног капацитета, детаљном анализом предмера нисмо могли да утврдимо да постоји ни један фитинг нити једна цев нити било какав елемент од CU (бакар) те нам је потпуно нејасно и нелогично зашто је тражено лице са сертификатом које носи ознаку 912, за лемиоца за тврдо лемљење, када у пројекту и предмеру не постоји ни једна ставка која би оправдала тражење лица које поседује поменути сертификат, те Вас молимо да извршите измену конкурсне документације у уклоните тражене додатне услове.

Комисија даје следеће одговор:

Поштовани,
 Комисија је сачинила конкурсну документацију у складу са чланом 76. и чланом 77. став 2. тачка 2. Закона о јавним набавкама,водећи  рачуна о предмету јавне набавке тј. доградња и реконструкција котларнице управо подразумевају инсталацију котла и осталих инталација за грејање и хлађење у већ постојећи систем. Сваки понуђач има могућност да поступи у складу са чланом 81. Закона о јавним набавкама. 
С поштовањем,
                                                                                                                      Комисија за јавну набавку
